CELEX: 62013CN0171
Language: et
Date: 2013-04-08 00:00:00
Title: Kohtuasi C-171/13: Eelotsusetaotlus, mille on esitanud Centrale Raad van Beroep (Madalmaad) 8. aprillil 2013 — Raad van bestuur van het Uitvoeringsinstituut werknemersverzekeringen (Uwv) versus M. S. Demirci jt

22.6.2013   
            
            
               ET
            
            
               Euroopa Liidu Teataja
            
            
               C 178/4
            
         Eelotsusetaotlus, mille on esitanud Centrale Raad van Beroep (Madalmaad) 8. aprillil 2013 — Raad van bestuur van het Uitvoeringsinstituut werknemersverzekeringen (Uwv) versus M. S. Demirci jt
   (Kohtuasi C-171/13)
   2013/C 178/08
   Kohtumenetluse keel: hollandi
   
      Eelotsusetaotluse esitanud kohus
   
   Centrale Raad van Beroep
   
      Põhikohtuasja pooled
   
   
      Apellatsioonkaebuse esitaja: Raad van bestuur van het Uitvoeringsinstituut werknemersverzekeringen (Uwv)
   
      Vastustajad apellatsioonimenetluses: M. S. Demirci, D. Cetin, A. I. Önder, R. Keskin, M. Tüle, A. Taskin
   
      Eelotsuse küsimused
   
   
               1.
            
            
               Kas otsuse nr 3/80 (1) artikli 6 lõiget 1 tuleb lisaprotokolli (2) artiklit 59 silmas pidades tõlgendada nii, et sellega on vastuolus selline siseriiklik õigusnorm nagu TW (3) artikkel 4a, mille kohaselt lõpeb siseriikliku õiguse alusel määratud täiendava hüvitise maksmine, kui selle hüvitise saajad ei ela enam selle riigi territooriumil, isegi kui need hüvitise saajad said Türgi kodakondsust säilitades vastuvõtva liikmesriigi kodakondsuse?
            
         
               2.
            
            
               Kui Euroopa Kohus jõuab esimesele küsimusele vastamise järeldusele, et asjaomased isikud saavad tugineda otsuse nr 3/80 artikli 6 lõikele 1, kuid seda piirab lisaprotokolli artikkel 59: kas siis tuleb lisaprotokolli artiklit 59 tõlgendada nii, et see takistab täiendava hüvitise maksmise jätkamist Türgi kodanikele kui asjaomastele isikutele sellest hetkest, mil liidu kodanikel ei oleks liidu õiguse alusel enam õigust seda hüvitist saada, isegi kui liidu kodanikud saaksid asjaomast hüvitist siseriikliku õiguse alusel kauem?
            
         
      (1)  Assotsiatsiooninõukogu 19. septembri 1980. aasta otsus nr 3/80, mis käsitleb Euroopa ühenduste liikmesriikide sotsiaalkindlustussüsteemide kohaldamist Türgi töötajate ja nende pereliikmete suhtes (EÜT 1983, C 110, lk 60).
   
      (2)  23. novembril 1970 allkirjastatud ja nõukogu 19. detsembri 1972. aasta määrusega (EMÜ) nr 2760/72 (EÜT L 293, lk 1; ELT eriväljaanne 11/11, lk 41) ühenduse nimel sõlmitud, heaks kiidetud ja kinnitatud lisaprotokoll.
   
      (3)  Toeslagenwet (täiendavate hüvitiste seadus).